CELEX: 62012CN0554
Language: fi
Date: 2012-11-30 00:00:00
Title: Asia C-554/12 P: Valitus, jonka Euroopan komissio on tehnyt 30.11.2012 unionin yleisen tuomioistuimen (kuudes jaosto) asiassa T-421/09, DEI v. Euroopan komissio, 20.9.2012 antamasta tuomiosta

2.2.2013   
            
            
               FI
            
            
               Euroopan unionin virallinen lehti
            
            
               C 32/11
            
         Valitus, jonka Euroopan komissio on tehnyt 30.11.2012 unionin yleisen tuomioistuimen (kuudes jaosto) asiassa T-421/09, DEI v. Euroopan komissio, 20.9.2012 antamasta tuomiosta
   (Asia C-554/12 P)
   2013/C 32/15
   Oikeudenkäyntikieli: kreikka
   
      Asianosaiset
   
   
      Valittaja: Euroopan komissio (asiamiehet: T. Christoforou ja A. Antoniadis, avustajanaan asianajaja A. Oikonomou)
   
      Muut osapuolet: Dimosia Epicheirisi Ilektrismou AE (DEI) ja Helleenien tasavalta
   
      Vaatimukset
   
   
               —
            
            
               unionin yleisen tuomioistuimen asiassa Τ-421/09 20.9.2012 antama tuomio on kumottava kokonaisuudessaan
            
         
               —
            
            
               asiassa on annettava lopullinen tuomio, mikäli se on mahdollista
            
         
               —
            
            
               DEI on velvoitettava vastaamaan omista oikeudenkäyntikuluistaan sekä korvaamaan komissiolle molemmissa oikeusasteissa aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1)
            
            
               Unionin yleinen tuomioistuin kumonnut asiassa T-421/09 antamallaan tuomiolla 4.8.2009 tehdyn päätöksen (jäljempänä 4.8.2009 tehty päätös tai riidanalainen päätös), jossa komissio katsoi, että Kreikan tasavallan ehdottamat korvaustoimenpiteet olivat välttämättömiä ja oikeasuhteisia sääntöjenvastaisuuden seurausten poistamiseksi ja jotta voidaan varmistaa sen yhteensopivuus aikaisemman 5.3.2008 tehdyn päätöksen kanssa. Unionin yleinen tuomioistuin katsoi, että riidanalainen päätös oli kumottava, ja se nojautui ainoastaan siihen seikkaan, että 5.3.2008 tehty aikaisempi komission päätös, johon riidanalainen päätös yksinomaan perustui, oli myös kumottu tuolla välin unionin yleisen tuomioistuimen asiassa T-169/08 samoin 20.9.2012 antamalla tuomiolla.
            
         
               2)
            
            
               Komissio katsoo, että unionin yleisen tuomioistuimen asiassa T-169/08 antamaan tuomioon liittyy useita oikeudellisia virheitä, sen perustelut puuttuvat ja ovat riittämättömiä, siinä tulkitaan virheellisesti näyttöä ja 5.3.2008 tehdyn päätöksen oikeusperustaa, ja se on jo valittanut tästä unionin yleisen tuomioistuimen tuomiosta. Tästä seuraa, että mikäli asiassa T-169/08 annetusta tuomiosta tehty valitus hyväksyttäisiin, ainoa perusta, johon asiassa T-421/09 annettu valituksen kohteena oleva tuomio perustuu, häviäisi automaattisesti.